La Colla Verda organitza una nova jornada de restauració i millora d’hàbitats naturals
07 de maig 2019

![](/media/qhxljiq0/19_c_collaverda.jpg)  
  

 El pròxim dissabte 11 de maig, la Comissió d’Educació Ambiental d’Acció Ecologista-Agró organitza un nou voluntariat dins del projecte la Colla Verda, amb la finalitat de restaurar i millorar els hàbitats de la reserva de fauna silvestre de la Finca de Penya, protegida per Acció Ecologista-Agró. La jornada començarà a les 10.30 h, sent el centre mediambiental de la Casa Penya (Marjal d’Almardà-Almenara) el punt de trobada. Les persones interessades a participar, han d'enviar un correu electrònic a agromorvedre@gmail.com o posar-se en contacte amb l'organització a través del telèfon 960 263 617.

  

Durant la jornada, les persones voluntàries podran plantar vegetació aquàtica autòctona que ha sigut facilitada pel Centre d'Investigacions Piscícoles El Palmar, a través de la Conselleria de Medi Ambient. Amb esta iniciativa, la Colla Verda espera augmentar la biodiversitat de la zona de les torberes de la Finca de Penya amb una varietat de plantes molt específiques de diferents joncs i lliris.

  

Esta és la segona de les tres jornades que l'organització dedica a la millora i restauració d'esta reserva de fauna silvestre. L'última tindrà lloc el dissabte 8 de juny.

​  

​  

*   [](http://www.facebook.com/sharer.php?u=https://aytosagunto.es/va/actualitat/la-colla-verda-organitza-una-nova-jornada-de-restauracio-i-millora-d-habitats-naturals/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-organitza-una-nova-jornada-de-restauracio-i-millora-d-habitats-naturals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-organitza-una-nova-jornada-de-restauracio-i-millora-d-habitats-naturals/ "Linked In")
*   [](mailto:?body=https://aytosagunto.es/va/actualitat/la-colla-verda-organitza-una-nova-jornada-de-restauracio-i-millora-d-habitats-naturals/)